Quina temàtica explora el text següent?
Sota la llei dels Estats Units de Nord-amèrica, "Biological Select Agents or Toxins" (BSATs) — o abreujadament Select Agents, Agents Seleccionats — son aquells agents microbiològics que des de l'any 1997 han estat declarats per Departament de Salut (U.S. Department of Health and Human Services (HHS)) o el Departament d'Agricultura (U.S. Department of Agriculture (USDA)) com a poseidors de "potencial per suposar una greu amenaça a la seguretat i a la salut publica”. Aquests agents es divideixen en: Agents seleccionats i toxines que afecten a humans, i per tant és una llista generada pel HHS; agents seleccionats i toxines d'importància en agricultura (i aquí s'inclou la ramaderia) en una llista redactada per USDA i finalment una llista d'agents seleccionats i toxines que es solapen, és a dir, que figuren en ambos llistats. Els Centres per al Control i Prevenció de Malalties, U.S. Centers for Disease Control and Prevention (CDC) regula els laboratoris que poden posseir, emprar i transferir agents seleccionats dintre dels Estats Units a través del Programa d'Agents Seleccionats, també anomenant Federal Select Agent Program (FSAP), des d'el 2001. El FSAP es va establir a conseqüència del reforçament de les polítiques de seguretat i prevenció enfront del bioterrorisme, a partir del 2001, com a conseqüència dels atacs terroristes de l'11 de setembre i de la posterior crisis postal per àntrax, aquell mateix any. L'ús de BSATs en la recerca biomèdica ha aixecat certa preocupació per la possibilitat de doble ús, o ús espuri, malintencionat, del resultats de la recerca. Als EUA el govern federal va crear el Consell Assessor Científic Nacional per la Bioprotecció (National Science Advisory Board for Biosecurity, NSABB) que promou la bioprotecció en la recerca en ciències de la vida. Està constituït per membres del govern, experts acadèmics i personal de la indústria que proposen polítiques i recomanacions sobre la manera de minimitzar la possibilitat que alguns coneixements que emanen de la recerca biològica puguin ser mal emprats per amenaçar la salut pública o la seva seguretat nacional.
El text tracta sobre biotecnologia.